চাকরি কেড়ে নেবে AI! আতঙ্কে দেশের মানুষ

ওয়েব ডেস্ক: দিন দিন প্রযুক্তির মহাকাব্যে একটি করে নতুন পৃষ্ঠা জুড়ছে কৃত্রিম বুদ্ধিমত্তা (Artificial Intelligence)। অনেক ক্ষেত্রেই ‘মুশকিল আসান’ হচ্ছে এই অত্যাধুনিক প্রযুক্তির ব্যবহার। তবে অনেকেই আবার এআই (AI) নিয়ে আতঙ্কে রয়েছেন। কারণ একাংশের মতে, এআই-এর কারণেই আসন্ন সময়ে অনেকেই চাকরি হারাবেন (Lose Jobs) । কিছু ক্ষেত্রে একথা সত্যিও বটে। তবে সাম্প্রতিক এক রিপোর্ট বলছে, এআই নিয়ে সবথেকে বেশি আতঙ্কে রয়েছেন ভারতীয়রাই।

কিছু দিন আগেই গ্লোবাল পাবলিক ওপিনিয়ন অন আর্টিফিশিয়াল ইন্টেলিজেন্স (GPO-AI)–এর এক সমীক্ষায় উঠে এসেছে এই তথ্য। ২১টি দেশের নাগরিকদের উপর চালানো ওই সমীক্ষায় প্রতিটি দেশ থেকে অন্তত ১,০০০ জনকে প্রশ্ন করা হয় —আগামী ১০ বছরে কি কম্পিউটার বা এআই-এর উন্নতির কারণে তাঁদের চাকরি চলে যাবে? উল্লেখযোগ্য বিষয় হল, ভারতে প্রায় তিন-চতুর্থাংশ কর্মীই এর উত্তরে ‘হ্যাঁ’ বলেছেন। এর মধ্যে ৩৬ শতাংশ এই বিষয়ে একেবারেই নিশ্চিত, ৩৯ শতাংশ এটিকে সম্ভাবনার স্তরে রেখেছেন, মাত্র ১৭ শতাংশ এর সম্ভাবনা কম বলেছেন এবং ৮ শতাংশ এটিকে সরাসরি নাকচ করেছেন।

আরও পড়ুন: কাঁপবে শত্রুপক্ষ, অগ্নি-৫ ক্ষেপণাস্ত্রের পরীক্ষা সফল ভারত

তবে শুধুমাত্র ভারতই নয়, আরও অনেক দেশের মানুষই এআই-এর উন্নতি নিয়ে শঙ্কায় রয়েছেন। পাকিস্তানে ৭২ শতাংশ এবং ইন্দোনেশিয়ায় ৭৬ শতাংশ কর্মী মনে করছেন আসন্ন সময়ে প্রযুক্তির উন্নতির ফলের তাঁদের চাকরি ঝুঁকির মুখে। অর্থাৎ, এআই নিয়ে আতঙ্কে ভারত, পাকিস্তান এবং ইন্দোনেশিয়া- এই তিন দেশই তালিকার শীর্ষে রয়েছে। বিশেষজ্ঞরা বলছেন, উন্নয়নশীল অর্থনীতিতে প্রযুক্তি ও অটোমেশনের দ্রুত প্রসার হওয়ায় এই ভীতি আরও বেড়েছে এইসব দেশে।

তবে এই আশঙ্কা উন্নত দেশগুলিতে অনেকাংশে কম। জার্মানিতে মাত্র ৩৪% কর্মী মনে করছেন এআই-এর কারণে তাঁদের কাজ চলে যেতে পারে। জাপানে এই হার আরও কম। সেদেশের মাত্র ৫% কর্মী এই সম্ভাবনার কথা ভাবেন। কানাডাতেও বেশিরভাগ মানুষ প্রযুক্তির সঙ্গে চাকরি হারানোর বিষয়ে মাথা ঘামাতে নারাজ।

দেখুন আরও খবর:

The post চাকরি কেড়ে নেবে AI! আতঙ্কে দেশের মানুষ first appeared on KolkataTV.